Maailmanlaajuinen terrorismi-indeksi

**Maailmanlaajuinen terrorismi-indeksi** () on taloustieteen ja rauhaninstituutin (IEP:n) vuosittain julkaisema raportti, joka tarjoaa analyyttisen sekä vertailevan yhteenvedon kansallisen ja ylikansallisen terrorismin kehityksestä. Instituutti sekä vuosiraportin työryhmät toimivat yhteistyössä mm. YK:n, Cranfieldin yliopiston ja kansainyhteisön kanssa. GTI on julkaissut raportinsa vuodesta 2000 lähtien ja hankkeen perustajana toimi entinen IEP:n puheenjohtaja Steve Killelea. Raportti systemaattisesti kategorisoi eri terroritoimijat ja se luo selkeän kuvan eri terroristiryhmien vaikutuksista, trendeistä, iskuista, toiminta laajuuksista ja vaara asteista. Raportti tarjoaa terrorismista ajantasaisen ja kattavan tietopaketin akateemisen työn harjoittajien sekä viranomaispäättäjien käytettäväksi. Vuosittain raportissa pisteytetään eri kohdemaiden terrori-indeksi tapahtuneiden terrori-iskujen määrän, laadun sekä yhteiskunnallisten vaikutuksien perusteella.

GTI kehitettiin yhteistyössä Global Peace Index -asiantuntijapaneelin kanssa ja sen primäärinä tavoitteena on tarkastella terrorismin eri suuntauksia sekä edistää myönteistä, käytännönläheistä ja ennustettavaa poliittista toimintaa terrorismin torjunnassa. 

GTI:n vuosiraportti perustuu Marylandin yliopiston National Consortium for the Study of Terrorism and Responses to Terrorism:in (START) keräämän terrorismitietokantaan, jossa on kerätty maailmanlaajuisesti yli 190 000 terrorismitapausta, ja se kattaa 163 eri kohdemaata.

## Metodologia
Terrorismille ei ole olemassa yhtä kansainvälisesti hyväksyttyä määritelmää, joten GTI ja sen vuosiraportti hyväksyy terrorismin määritelmäksi Global Peace Index:sin sekä National Consortium for the Study of Terrorism and Responses to Terrorism, eli START:in määritelmät terrorismista. 

Jotta teko voidaan sisällyttää GTI:n vuosiraportissa terrorismiksi katsottavaksi teoksi tai terroritoiminnaksi, on toiminnan oltava "ei-valtiollista, tahallista väkivaltaa tai väkivallalla uhkaamista". Tämä tarkoittaa, että tapahtuman on täytettävä kolme kriteeriä, jotta se voidaan katsoa terroriteoksi: Määritelmän mukaan terrorismi ei ole vain terrorismi toiminnan fyysinen, vaan myöskin sen psykologinen vaikutus yhteiskuntaan.

### Terrorismin määritelmä

# Toiminnan on oltava tahallista ja sillä on oltava tietoinen, laskelmoitu lopputulos taikka tavoite.
# Toimintaan on liityttävä jonkinasteista väkivaltaa tai väkivallalla uhkaamista, johon mukaan luetaan omaisuusvahingot sekä ihmisiin kohdistuva fyysinen väkivalta.
# Toimijoiden on oltava valtiollisen toiminnan ulkopuolella joten se ei sisällä valtioiden tekemiä terroritekoja.

### Pisteytys ja arviointi
Vuosittainen terrorismi-indeksi arvioidaan maakohtaisesti tapahtuneiden terrori-iskujen laadun, määrän ja niiden yhteiskuntavaikutuksien perusteella. Indeksin pisteytyksessä otetaan huomioon neljä eri seikkaa:  

* Terrori-iskujen kokonaismäärä tiettynä vuonna
* Terrorismista aiheutuneiden kuolemantapausten kokonaismäärä tiettynä vuonna
* Terrorismista aiheutuneiden, ei kuolemaan johtaneiden vammojen kokonaismäärä tiettynä vuonna
* Terrorismista aiheutunut likimääräinen omaisuusvahinko tiettynä vuonna

Jokainen indeksi-indikaattori lasketaan seuraavasti:

### Vahinkoluokat
Suurin painoarvo laskennassa kohdistuu kuolemantapausten kokonaismäärälle. Omaisuusvahingot jaetaan neljään eri vahinkoluokkaan iskusta aiheutuneen omaisuusvahingon rahallismäärän perusteella. Vahinkoluokat ovat lueteltuna alla esiintyvässä taulukossa. Alle miljoonan dollarin vahingot katsotaan vähäisiksi vahingoksi. Miljoonan ja miljardin dollarin väliset vahingot suuriksi vahingoiksi ja yli miljardin dollarin ylittävältä arvomäärältä valtaviksi vahingoiksi. Suurin osa tapauksista on GTI:ssä kirjattu "tuntemattomaksi" omaisuusvahingoiksi, joten sen pistearvo on nolla. Suurin vahinkoluokka, eli valtavat vahingot ovat erittäin harvinaisia. 

### Lopullinen pisteytys
Indeksilaskennassa huomioidaan viiden vuoden pituinen keskiarvo, joka heijastaa laskettavan kohdemaan terroritekojen keskimäärää. Arvotus on loppulaskennassa sitä korkeampi, mitä vähemmän aikaa aiemmasta indeksipisteytyksestä on kulunut.  

GTI:n julkaisemat vuosiraportit julkaistaan vuoden alussa ja indeksi on laskettu aina edellisvuoteen asti. Esimerkiksi vuoden 2020 terrorismi-indeksin viitevuosi on 2019. Tuloksena saadut raakapisteet muunnetaan sitten kvasilogaritmisella asteikolla 0–10 ja 20 erilliseen sarakkeeseen. Raakapisteytys alkaa GTI:ssä nollasta, eli x=0 ja seuraavat 20 erillistä saraketta lasketaan seuraavasti h = 0.5, 1, ..., 10 ja asteikolla:

x_h = (x_\text{max}-x_\text{min})^\frac{h}{10}

## Maakohtainen terrorismi-indeksi

## Vuosiraportin tappavimmat terroristijärjestöt

## Vuosiraportit
Ohessa aiemmat vuosiraportit. Viimeisin julkaisi on helmikuulta 2024.

### 2024
Maailmanlaajuisen terrorismi-indeksin vuosiraportti 2024

### 2023
Maailmanlaajuisen terrorismi-indeksin vuosiraportti 2023

### 2022
Maailmanlaajuisen terrorismi-indeksin vuosiraportti 2022

### 2020
Maailmanlaajuisen terrorismi-indeksin vuosiraportti 2020

### 2019
Maailmanlaajuisen terrorismi-indeksin vuosiraportti 2019

### 2018
Maailmanlaajuisen terrorismi-indeksin vuosiraportti 2018

## Katso myös

* Luettelo terrori-iskuista
* ACLED
* Taloustieteen ja rauhan-instituutti
* Terrorismi
* Luettelo terroristijärjestöistä

## Lähteet